IEC บุกธุรกิจพลังงานทดแทน
บริษัท อินเตอร์แนชั่นเนิลเอนจีเนียริง (IEC) รุกทำธุรกิจก่อสร้างและบริหารจัดการระบบกำจัดขยะมูลฝอยชุมชนเพื่อผลิตกระแสไฟฟ้า
7 ม.ค. 2554

บริษัท อินเตอร์แนชั่นเนิลเอนจีเนียริง (IEC) รุกทำธุรกิจก่อสร้างและบริหารจัดการระบบกำจัดขยะมูลฝอยชุมชนเพื่อผลิตกระแสไฟฟ้า 
คณะกรรมการบริษัท ย่อยคือ ไออีซี กรีน เอนเนอร์ยี่  (IECG)  มีมติให้เข้าซื้อหุ้นบริษัท จีเดค (GDEC) จำนวน 980,000 หุ้นหรือคิดเป็นสัดส่วน 49% ของทุนจดทะเบียนและทุนชำระแล้ว จากนายปัญญา วัชรบูรณ์ ในราคาหุ้นละ 150 บาท คิดเป็นมูลค่าการซื้อขายหุ้นทั้งสิ้น 147 ล้านบาท  เมื่อวันที่25 มิ.ย.2553 GDEC ได้เข้าทำสัญญากับเทศบาลนครหาดใหญ่ จ.สงขลา เพื่อสิทธิในการดำเนินการกำจัดขยะเป็นระยะเวลา 25 ปี และมีโครงการที่จะก่อสร้างโรงไฟฟ้าพลังงานขยะด้วยเทคโนโลยี Ash Melting Gasification ที่มีเตาเผาแบบ Energy Recovery ขนาดกำลังผลิต 6 เมกะวัตต์ เพื่อจำหน่ายไฟฟ้าให้กับการไฟฟ้าส่วนภูมิภาค
การเข้าถือหุ้นของ GDEC จะผลักดันให้ IECG ก้าวสู่ธุรกิจด้านพลังงานทดแทนตามแผนงานและนโยบายของบริษัทได้เป็นผลสำเร็จ และ สร้างรายได้และผลกำไรในอนาคตให้แก่กลุ่มบริษัท